# name
Excavacions arqueològiques a la vil·la romana de Cal·lipolis (Vila-seca, Tarragonès). Anys 1991-1993

# metadata.dc.description.abstract[].value
La vil·la romana de Cal·lípolis es troba situada dins del terme municipal de Vila-seca de Solcina, a uns 8 km de Tarragona. La vil·la és l'element més característic de la fesomia rural de la societat romana, per això s'estengué ràpidament després de l'ocupació de la província. La seva implantació, no només facilitava el subministrament dels nuclis urbans, sinó que també era un mitjà de desballestament territorial de les societats autòctones. La situació vora mar, de ben segur fou un aspecte força valorat en època romana, ja que permetia juntament amb l'atractiu del paisatge una major diversificació dels recursos econòmics. Així, al llarg de la costa tarragonina podem localitzar abundants vil·les que reuneixen aquestes condicions estratègiques. Per exemple, tant sols en el tram que hi ha entre Cambrils i Tarragona, s'han localitzat un mínim de sis assentaments propers a la costa i, evidentment, a la Via Augusta: la Llosa i l'Esquirol (Cambrils), Cap de Sant Pere (Salou), la Punta de Salou, i Cal·lípolis (Vila-seca); i la vil·la del Mas dels Canonges, ja en el terme de Tarragona.

# metadata.dc.rights[].value
cc-by (c) Macias Solé, Josep Maria et al., 1996

# metadata.dc.source[].value
Articles publicats en revistes (Història i Arqueologia)

# metadata.dc.title[].value
Excavacions arqueològiques a la vil·la romana de Cal·lipolis (Vila-seca, Tarragonès). Anys 1991-1993